STAKLO

Bitan deo prozora, čini više od 70 % površine prozora ili balkonskih vrata.

Karakteristike prozora kao što su toplotna i zvučna izolacija najviše zavise od termopaketa stakla ugrađenog u prozor.

Termopaket je sastavljen od više stakala, dva (dvoslojno), tri (troslojno), najčešće providno Float ili Niskoemisiono debljine 4 mm. Prostor između stakala ispunjen je vazduhom ili argonom. Debljinu međuprostora određuju distancioni profili ispunjeni higroskopskom materijom (materija koja upija vlagu). Zaptivanje prozorskih stakala se obezbeđuje pomoću elastičnih polimer zaptivača. Ug=1,1W2mK za dvoslojni paket 4x16x4 se smatra standardom koji zadovoljava uslove energetske efikasnosti (štednja na grejanju).

OSOBINE TERMOPAKETA

– Fizičke osobine: optičke i energetske, termičke, otpornost u požaru, akustične osobine

– Mehaničke osobine: čvrstoća, tvrdoća i otpornost na habanje

– Hemijske: hemijska postojanost

– Vizuelne: providnost, boja i površinski karakter

Karakteristike prolaza energije kroz staklo

U ponudi imamo:

1. – FLOAT STAKLO: ravno providno staklo bez optičkih prelamanja.

2. – CLIMAGUARD: niskoemisiono staklo, premaz se nalazi na unutrašnjem staklu (strani). Niskoemisiono staklo ima tanki niskoemisioni premaz (selektivni sloj molekula oksida). Njegov značaj je što smanjuje prolaz toplotne energije, a istovremeno propušta svetlost. Niskoemisionim staklom se reflektuje toplota nazad u pravcu njegovog izvora. Leti toplotna energija ne prodire u prostorije, a zimi se toplotna energija grejnih tela vraća u prostoriju.

3. – CLIMAGUARD SOLAR (ČETIRI GODIŠNJA DOBA): niskoemisiono staklo s izraženim solarnim faktorom ( 42% -tkz. izolacija za četiri godišnja doba).

Niskoemisioni premaz se nalazi na unutrašnjoj strani spoljnog stakla.

4. – SIGURNOSNA STAKLA: LAMINIRANO I KALJENO STAKLO

Laminirano staklo je spojeno od dva ili više float stakala folijom koja je otporna na kidanje (EVA-etilen vinyl acetat). Prilikom mehaničkog oštećenja, iako staklo puca, ono ostaje zalepljeno na foliju.

Kaljeno staklo je float ili ornament staklo koje je termički obrađeno zagrevanjem stakla do temparature 650 stepeni C, a potom se naglo hladi udarom vazduha s obe strane stakla do temparature od 250 stepeni C. Prilikom mehaničkog oštećenja staklo puca u sitne komadiće s zaobljenim rubovima.

5. – ORNAMENT STAKLO: float staklo, na koje se prilikom procesa proizvodnje utiskuje „tekstura“ s jedne ili druge strane stakla.

6. – PARSOL STAKLO: float staklo, na koje se prilikom procesa proizvodnje dodaju metalni oksidi koji utiču na boju stakla.

7. – STOPSOL STAKLO: float staklo kome se prilikom proizvodnje dodaje metalni premaz (reflektujući sloj) koji utiče na selektivno propuštanje svetlosti (smanjuje prodor sunčevih zraka). Takvo staklo daje efekat ogledala kada se posmatra iz prostora gde ima više svetlosti.